CELEX: 22008D0073
Language: sk
Date: 2008-06-06 00:00:00
Title: Rozhodnutie Spoločného výboru EHP č. 73/2008 zo  6. júna 2008 , ktorým sa mení a dopĺňa príloha XX (Životné prostredie) k Dohode o EHP

25.9.2008   
            
            
               SK
            
            
               Úradný vestník Európskej únie
            
            
               L 257/37
            
         
      ROZHODNUTIE SPOLOČNÉHO VÝBORU EHP
   č. 73/2008
   zo 6. júna 2008,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 56/2008 z 25. apríla 2008 (1).
            
         
               (2)
            
            
               Nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (2) sa má začleniť do dohody.
            
         
               (3)
            
            
               Nariadenie (ES) č. 1013/2006 zrušuje s účinnosťou od 12. júla 2007 nariadenie Rady (EHS) č. 259/93 (3) a rozhodnutie Komisie 94/774/ES (4) začlenené do dohody, a preto je potrebné ich v rámci dohody zrušiť.
            
         
               (4)
            
            
               Súčasné úpravy EHP týkajúce sa nariadenia (EHS) č. 259/93 a rozhodnutia 94/774/ES, pokiaľ ide o Lichtenštajnsko, je potrebné zachovať,
            
         ROZHODOL TAKTO:
   Článok 1
   Príloha XX k dohode sa mení a dopĺňa takto:
   
               1.
            
            
               Znenie bodu 32c [nariadenie Rady (EHS) č. 259/93] sa nahrádza takto:
               „32006 R 1013: nariadenie Európskeho parlamentu a Rady (ES) č. 1013/2006 zo 14. júna 2006 o preprave odpadu (Ú. v. EÚ L 190, 12.7.2006, s. 1).
               Prechodné opatrenia stanovené v prílohách k Aktu o pristúpení zo 16. apríla 2003 týkajúce sa nariadenia (EHS) č. 259/93 sa uplatnia obdobne na Lotyšsko (príloha VIII kapitola 10 oddiel B bod 1), Maďarsko (príloha X kapitola 8 oddiel A bod 1), Maltu (príloha XI kapitola 10 oddiel B bod 1), Poľsko (príloha XII kapitola 13 oddiel B bod 1) a Slovensko (príloha XIV kapitola 9 oddiel B bod 1).
               Prechodné opatrenia stanovené v prílohách k Aktu o pristúpení z 25. apríla 2005 týkajúce sa nariadenia (EHS) č. 259/93 sa uplatnia obdobne na Bulharsko (príloha VI kapitola 10 oddiel B bod 1) a Rumunsko (príloha VII kapitola 9 oddiel B bod 1).
               Ustanovenia nariadenia sa na účely tejto dohody vykladajú s týmito úpravami:
               
                           a)
                        
                        
                           Pokiaľ ide o vývoz odpadu na zhodnotenie (hlava IV kapitola 2 nariadenia), považuje sa Lichtenštajnsko za štát, na ktorý sa vzťahuje rozhodnutie OECD.
                        
                     
                           b)
                        
                        
                           V prípade nebezpečného odpadu zneškodňovaného alebo zhodnocovaného vo Švajčiarsku môže Lichtenštajnsko používať švajčiarske dokumenty o oznámení a pohybe namiesto štandardných formulárov priložených k tomuto nariadeniu.
                        
                     
                           c)
                        
                        
                           V článku 2 ods. 29 sa za slová ‚colné územie Spoločenstva‘ vkladajú slová ‚alebo na územie štátov EZVO‘.“
                        
                     
         
               2.
            
            
               V znení úpravy bodu 32aa (rozhodnutie Komisie 2000/532/ES) sa slová „a uvedené v nariadení Rady (EHS) č. 259/93“ na konci vety nahrádzajú slovami „a uvedené v nariadení Európskeho parlamentu a Rady (ES) č. 1013/2006.“
            
         
               3.
            
            
               Znenie bodu 32ca (rozhodnutie Komisie 94/774/ES) sa vypúšťa.
            
         Článok 2
   Znenie nariadenia (ES) č. 1013/2006 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júna 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júna 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 223, 21.8.2008, s. 54.
   
      (2)  Ú. v. EÚ L 190, 12.7.2006, s. 1.
   
      (3)  Ú. v. ES L 30, 6.2.1993, s. 1.
   
      (4)  Ú. v. ES L 310, 3.12.1994, s. 70.
   
      (5)  Ústavné požiadavky boli oznámené.